alibayram/wikipedia-40-langs huggingface dataset:
Bjørn Uglebjerg

Bjørn Uglebjerg (21. marts 1948 i København – 21. juni 1994) var en dansk trommeslager.

Som 15-årig i 1963 dannede Bjørn Uglebjerg sammen med Peer Frost gruppen The Foottappers som senere blev til Les Rivals. Uglebjerg var første trommeslager i Gasolin'. I 1971 blev han udskiftet med Søren Berlev, og medvirkede senere som trommeslager og percussionist på Skousen & Ingemanns Herfra hvor vi står (1971) og Lone Kellermann og Rockbandets Før Natten Bli'r til dag (1978) og Tilfældigt Forbi (1979). Desuden var Uglebjerg fast medlem af Frede Norbrinks gruppe Frede Fup.

Uglebjerg var en flittigt benyttet studiemusiker og trommeslager i diverse konstellationer. Han var meget aktiv musikpolitisk herhjemme, og var en vellidt person i musiske kredse.

Han dannede privat par med Susanne Mertz, som var en af grundene til han forlod Gasolin' i 1971. Han valgte at tilbringe tiden med hende, frem for de store tiltagende diskussioner som prægede bandet dengang. Susanne Mertz, datter af kunstmaler Albert Mertz, var og er stadigvæk fotograf, hvorfor mange af Bjørns koncerter er foreviget af Susanne Mertz.
 
Frem mod sin død spillede han flittigt i bandet "All Stars", som var et band der blev dannet som husorkester til en programrække i tv. I "All Stars" var der også så prominente musikere som Billy Cross, Flemming Ostermann og Jens Rugsted. Tv-udsendelserne gav efterfølgende bandet en masse livejobs.

Bjørn Uglebjerg bosatte sig de sidste år af sit liv i Svendborg, og var også her meget aktiv i musikforeningslivet.

Bjørn Uglebjerg medvirkede bl.a. også i filmene

 Johnny Larsen (1979)
 Rocking Silver (1983)
 Clausens Garage (1983 – tv-serie af Erik Clausen)

Referencer

Eksterne henvisninger 
 

Trommeslagere fra Danmark
Gasolin'
Rockmusikere fra Danmark
Personer døde af kræft
Star (øl)

Star var et varemærke for en pilsnerøl, der først blev markedsført af arbejderbevægelsens bryggeri Stjernen på Frederiksberg.

Bryggeriet blev grundlagt i 1902 og nedlagt 1964. Men øllen blev relanceret som billigmærke i 1990'erne af Carlsberg, men er i dag udgået af markedet.

Star kendes især på grund af nostalgiske klip med de gamle reklamer i Jørgen de Mylius' TV-programmer fra 1980'erne med sloganet Jeg vil hellere have en Star. Reklamerne er gamle biograf reklamefilm fra 1956. Dirch Passer og Kjeld Petersen var også med i et par "jeg vil hellere have en star" reklamefilm i 1950'erne. Reklamefilmene var et forsøg på at redde bryggeriet Stjernen efter anden verdenskrig.

Referencer 

Ølmærker fra Danmark
Ølmærker fra Carlsberg
1176

Konge i Danmark: Valdemar den Store enekonge fra 1157-1182

Se også 1176 (tal)

Begivenheder 
 29. maj - under Slaget ved Legnano besejrer Den Lombardiske liga den tyske kejser Frederik Barbarossa, da dennes fætter  Henrik Løve nægter at deltage

Født

Dødsfald

Eksterne henvisninger 

76
George Bush

George Bush har flere betydninger:
 George H.W. Bush – USA's 41. præsident (1989-1993).
 George W. Bush – USA's 43. præsident (2001-2009).
 USS George H. W. Bush (CVN-77) – et hangarskib opkaldt efter USA's 41. præsident.
Pet Sounds

Pet Sounds er et The Beach Boys-album fra 1966.
Albummet bliver ofte set som bandmedlem Brian Wilsons mesterstykke, især pga. de mange musikalske nyskabelser som sangene bød på, og som skulle blive inspiration for The Beatles og deres berømte album Sgt. Pepper's Lonely Hearts Club Band fra 1967.
I 1995 blev Pet Sounds kåret som det bedste album nogensinde af det britiske musikmagasin MOJO.

George Martin, producer for The Beatles har udtalt: "Without Pet Sounds, Sgt. Pepper wouldn't have happened.. Pepper was an atempt to equal Pet Sounds."

Paul McCartney: "No one is educated musically 'til they've heard Pet Sounds.. It is a total, classic record that is unbeatable in many ways."

Pet Sound udkom d.16. maj 1966. Beatles Rubber Soul udkom 3. december 1965. Da Brian Wilson hørte dette album blev han slået i gulvet af beundring og gik for alvor i gang med Pet Sound.

Numre 
 Wouldn't It Be Nice
 You Still Believe in Me
 That's Not Me
 Don't Talk (Put Your Head on My Shoulder)
 I'm Waiting for the Day
 Let's Go Away for Awhile
 Sloop John B
 God Only Knows
 I Know There's an Answer
 Here Today
 I Just Wasn't Made for These Times
 Pet Sounds
 Caroline, No

Album fra 1966
The Beach Boys
Billy Connolly

William "Billy" Connolly, Jr. (født 24. november 1942) er en skotsk komiker, musiker og skuespiller. 

Startede sammen med Tam Harvey bandet Humblebums.
Senere har han udviklet sig som komiker – og er mest kendt for dette.
Billy Connolly har efterhånden medvirket i en del film, bl.a. kultfilmen The Boondock Saints fra 1999 og efterfølgeren The Boondock Saints II: All Saints Day fra 2009.

Han fik konstateret Parkinsons sygdom i 2013.

Eksterne henvisninger

 

Personer fra Skotland
Musikere fra Skotland
Skuespillere fra Skotland
Jødeharpe

En jødeharpe er et lille metalinstrument af ukendt oprindelse.

Teknikken 
Man holder med tommel- og pegefinger om det runde stykke af instrumentet og placerer den smalle del mellem tænderne. For at frembringe en lyd laver man et hulrum i munden, og man slår på den lille fjeder, imens man trækker eller puster luft ind og ud. 
Man kan kun spille en tone, men med forskellige effekter og rytmer, derfor er det praktisk at have en jødeharpe i alle tonearter.

Ordet 
Jødeharpen har ingen direkte relation til jødedom eller harper. Det er blevet foreslået, at ordet jødeharpe, på , skulle komme af , altså kæbeharpe eller mundhuleharpe; men der er ikke enighed om forklaringen.

Noter

Eksterne henvisninger 

 The world's most complete Jew's Harp Collection

Musikinstrumenter
Auld Lang Syne

"Auld Lang Syne" er en af de mest sungne sange nytårsaften. Teksten er skrevet af Robert Burns i 1788 til den skotske melodi fra 1687, "The Duke of Bucclugh's Tune".

Lyrik 

 dine = dinner time

Det mest almindelige er, at kun første vers og koret synges, med den sidste linje af og til ændret til "and days of auld lang syne".

Indspilninger 
"Auld Lang Syne" er indspillet i et utal af versioner. Den er bl.a. indsunget af Elvis Presley og udsendt på hans album Elvis – New Year's Eve '76 (Live In Pittsburgh). Dette er en koncertoptagelse fra Civic Center Arena i Pittsburgh i Pennsylvania, USA, optaget umiddelbart før midnat nytårsaften, den 31. december 1976.

Walk off the Earth og Lukas Graham udgav i 2021 Love You Right, hvor omkvædet er stærkt inspireret af melodien fra Auld Lang Syne.

Danske fortolkninger 
I 1927 skrev Jeppe Aakjær sangen Skuld gammel venskab rejn forgo med udgangspunkt i den gamle skotske folkesang Should auld acquaintance be forgot som blev nedskrevet af Robert Burnes i 1788. Senere har en lang række danske musikere indspillet deres versioner af sangen eller komponeret nye sange med inspiration i melodien.

 Boolsen kvartetten
 Fisker Thomas
 Gasolin: Stakkels Jim
 Jodle Birge
 John Mogensen
 Erik Paaske
 Lene Siel, Helge Engelbrecht og Tommy Rasmussen
 Tonny Aabo
 I spejderkredse bruges teksten Nu flyver mørkets fugle ud.
 Walk off the Earth og Lukas Graham udgav i 2021 Love You Right, hvor omkvædet er sampled af melodien fra Auld Lang Syne.

Referencer

Eksterne henvisninger 

 Dansk oversættelse

Sange fra 1788
Elvis Presley-sange
Fanden og hans pumpestok

Fanden og hans pumpestok er måske en fordanskning af det latinske dåbsritual: Abrenuntias Satanae... et omnibus pompis ejus (Forsager du djævlen og alt hans væsen), hvor pompis er blevet til pumpestok.

Referencer 

Ord og vendinger
Skuld gammel venskab rejn forgo

Skuld gammel venskab rejn forgo er en sang, oversat af Jeppe Aakjær,  oprindelig efter en gammel skotsk folkesang, "Auld Lang Syne", som blev nedskrevet af den skotske digter Robert Burns  i 1788. Sangen bruges især i Jylland som afskedssang efter sammenkomster, hvor man ofte i sidste vers  danner rundkreds og  med krydsede arme holder hinanden i hånden.

Tekst 
 Skuld gammel venskab rejn forgo  
 og stryges fræ wor mind?  
 Skuld gammel venskab rejn forgo  
 med dem daw så læng, læng sind?  
    Di skjønne ungdomsdaw, å ja,  
    de daw så svær å find!  
    Vi'el løwt wor kop så glådle op  
    for dem daw så læng, læng sind!  
    
 Og gi så kuns de glajs en top  
 og vend en med di kaw'.  
 Vi'el ta ino en jenle kop  
 for dem swunden gammel daw.  
    Di skjønne ungdomsdaw, å ja,  
    de daw så svær å find!  
    Vi'el løwt wor kop så glådle op  
    for dem daw så læng, læng sind!  
    
 Vi tow — hwor hår vi rend om kap  
 i'æ grønn så manne gång!  
 Men al den trawen verden rundt  
 hår nu gjord æ bjenn lidt tång.  
    Di skjønne ungdomsdaw, å ja,  
    de daw så svær å find!  
    Vi'el løwt wor kop så glådle op  
    for dem daw så læng, læng sind!  
    
 Vi wojed sammel i æ bæk  
 fræ gry til høns war ind.  
 Så kam den haw og skil wos ad.  
 Å, hvor er æ læng, læng sind!  
    Di skjønne ungdomsdaw, å ja,  
    de daw så svær å find!  
    Vi'el løwt wor kop så glådle op  
    for dem daw så læng, læng sind!  
    
 Der er mi hånd, do gamle swend!  
 Ræk øwer og gi mæ dind.  
 Hwor er æ skjøn å find en ven,  
 en håj mist for læng, læng sind!  
    Di skjønne ungdomsdaw, å ja,  
    de daw så svær å find!  
    Vi'el løwt wor kop så glådle op  
    for dem daw så læng, læng sind!''

Se også 
Nu flyver mørkets fugle ud

Kilder og henvisninger

Sange
ICQ

ICQ udtales I Seek You (jeg søger dig) er et gratis instant messaging-program, som blev skabt af det israelske firma Mirabilis, men er nu ejet af America Online. Første færdige version kom i november 1996.

ICQ var det første instant message-program, som opnåede bred succes og var også det første program, som nåede 100 millioner brugere. I mange år var ICQ også det mest downloadede program overhovedet, men mistede pladsen til det delvist dansk-udviklende Kazaa.

ICQ findes i tre udgaver: ICQ Pro, ICQ Lite (som findes på dansk) og ICQ2Go som er en browserbaseret udgave.

ICQ kan sende tekstbeskeder i realtime mellem to eller flere brugere, som dermed opnår en levende samtale.

ICQ Pro og Lite kan begge sende filer på ubegrænset størrelse mellem brugerne.

Se også 
 Chat

Eksterne henvisninger 

 Officielt/ ICQ-websted (på engelsk)
 ICQ2Go (på engelsk)

Chattjenester
Mobilapplikationer
Jordbær-slægten

Jordbær (Fragaria) er en planteslægt med 17 arter, der er udbredt i Europa, Lilleasien og Nord- og Sydamerika. Det er lave, udløberdannende stauder med løvet siddende i roset. Bladene er trekoblede med tandet rand. Blomsterne er hvide og regelmæssige. Her nævnes kun de arter og den hybrid, som enten er vildtvoksende eller dyrket i Danmark.

 Bakkejordbær (Fragaria viridis)
 Chilejordbær (Fragaria chiloensis)
 Skovjordbær (Fragaria vesca)
 Spansk jordbær (Fragaria moschata)
 Virginiajordbær (Fragaria virginiana)

 Havejordbær (Fragaria x ananassa)

 Fragaria bucharica
 Fragaria daltoniana
 Fragaria gracilis
 Fragaria iinumae
 Fragaria iturupensis
 Fragaria mandschurica
 Fragaria moupinensis
 Fragaria nilgerrensis
 Fragaria nipponica
 Fragaria nubicola
 Fragaria orientalis
 Fragaria pentaphylla
 Fragaria tibetica

Se også 
 Jordbær (frugt)

 
Nytteplanter
James Joyce

James Augustine Aloysius Joyce (født 2. februar 1882, død 13. januar 1941) var en irsk forfatter og digter. Han bidrog til den modernistiske avant-garde og betragtes som en af det 20. århundredes vigtigste og mest indflydelsesrige forfattere.

Joyce er bedst kendt for Ulysses (1922), en skelsættende udgivelse hvori episoderne i Homer's Odysseen sættes parallelt i en bred vifte af kontrasterende litterære stilarter, hvoraf den måske bedst kendte er den bevidsthedsstrøm han anvendte. Blandt andre af hans kendte værker er novellesamlingen Dubliners (1914; danske oversættelser: Dublin Fortællinger, 1942 og Dublinfolk, 1988), og romanerne A Portrait of the Artist as a Young Man (1916; dansk: Portræt af kunstneren som ungt menneske, 1941) og Finnegans Wake (1939). Herudover har han skrevet tre digtsamlinger, et skuespil, sporadisk journalistik og flere udgivne breve.

Joyce blev født i 41 Brighton Square, Rathgar, Dublin — lidt under en kilometer fra sin mors fødested i Terenure — som en del af en middelklassefamilie på vej ned. Han var en mønsterelev på jesuitterskolerne Clongowes og Belvedere, på trods af det kaotiske familieliv som følge af hans fars alkoholisme og uforudsigelige økonomiske situation, og fortsatte sin uddannelse på University College Dublin.

I 1904, da han var i starten af tyverne, emigrerede Joyce permanent til det europæiske fastland sammen med sin partner (og senere kone) Nora Barnacle. De levede i Trieste, Paris og Zurich. Selvom han levede det meste af sit voksenliv i udlandet, centreres Joyces fiktive universe på Dublin, og befolkes hovedsageligt af figurer, der er meget tæt modelleret efter familiemedlemmer, venner og fjender fra hans tid i byen. Ulysses er især sat med præcision i byens gader og gyder. Kort efter udgivelsen af Ulysses forklarede han dette: "Hvad angår mig selv så skriver jeg altid om Dublin, for hvis jeg kan nå ind til hjertet af Dublin kan jeg nu ind til hjertet af alle byerne i verden. I det partikulære er indeholdt det universelle."

Bibliografi 

 Stephen Hero (skrevet 1904–6, udgivet 1944)
 Chamber Music (digte, 1907), oversat til dansk (Kammermusik) af Arne Herløv Petersen og udkommet i 1991 i bogen Digte og Epifanier.
 Giacomo Joyce (skrevet 1907, udgivet 1968)
 Dubliners (noveller) (1914) / dansk: Dublin Fortællinger (1942) og Dublinfolk (1988)
 A Portrait of the Artist as a Young Man (1916) / dansk: Portræt af kunstneren som ungt menneske 1941
 Exiles (skuespil, 1918)
 Ulysses (1922 / dansk:1949 og senere.)
 Pomes Penyeach (digte, 1927)
 Collected Poems (digte, 1936)
 Finnegans Wake (1939 / ikke oversat til dansk). 
 Giacomo Joyce (digte, 1968)
 James Joyce’s Letters to Sylvia Beach, 1921-1940 (1987)

Referencer

Eksterne links 
 

 James Joyce  på Litteratursiden.dk
 Det Danske James Joyce Selskab
 The James Joyce Centre i Dublin – Officiel website 
 Lydforedrag om Ulysses. Oplægsholder er René Rasmussen der har skrevet bogen Slut, begynd! om Joyces hovedværk 
 Mikkel Bruun Zangenberg: Fænomenal gendigtning af 'Ulysses' er vild og vanvittig, Politiken 7. nov. 2014

Digtere fra Irland
Personer fra Dublin
Romanforfattere fra Irland
Novelleforfattere fra Irland
Essayister fra Irland
Bevidsthedsstrøm

Bevidsthedsstrøm (eng. stream of consciousness) er en litterær teknik med "indre monologer" som ses brugt af modernister som Virginia Woolf, Dorothy Richardson og især James Joyce, der siges at have "opfundet" teknikken. Den amerikanske filosof William James' betegnede i 1890 ordet tankevirksomhed, der især anvendes om gengivelse af en litterær figurs tanker, fx i en "indre monolog", der strømmer uordnet og associativt.

Joyce selv anerkendte dog den franske forfatter Édouard Dujardin som den egentlige ophavsmand til teknikken, idet Dujardin havde anvendt den så tidligt som 1887 i fortællingen Les Lauriers sont coupés.

I denne fortælleform kan begivenheder, overvejelser, drømme og følelser udtrykkes i samspil med og modspil mod hinanden. Personerne optræder på forskellige bevidsthedsniveauer og har mulighed for at bevæge sig frit mellem de planer, mennesket sanser og oplever på.

Fænomenet har længe været kendt i litteraturen. Men med modernismens vægt på det mentales betydning kom forskellige former for bevidsthedsstrømme til at spille en central rolle, som det ses hos James Joyce, Virginia Woolf, Dorothy Richardson og William Faulkner og i Danmark bl.a. hos H.C. Branner.

Fiktion
Jagttegn

Jagttegn giver tilladelse til at gå på jagt efter de gældende regler. Tilladelsen erhverves ved en jagtprøve. Jagttegnet skal fornyes hvert år og skal altid medbringes på jagt. For at få jagttegn skal man være fyldt 16 år og enten være opført i Skov- og Naturstyrelsens jægerregister eller bestå jagtprøven.
Man må have riffel, hvis man har gyldig våbentilladelse og indløser sit jagttegn hvert år senest den 1. april. Haglgevær må man have hjemme, hvis man inden for de seneste 10 år har indløst jagttegn. 
Hvis jagtteg ikke indløses i 10 år eller mere, slettes man i jægerregisteret, og der skal en ny bestået prøve til, før man igen er berettet til at kunne løse jagttegn. Man må kun bruge haglgevær, samt have ammunition, hvis man har et gyldigt jagttegn.

Den årlige jagttegnsafgift er årligt beløb plus en lav præmie for lovpligtig ansvarsforsikring.

I 2006 løste 162.966 jagttegn, mens 6.424 gik op til jagtprøve (63,4% bestod) og 4.441 tilmeldte sig riffelprøven (74,7% bestod).

Kilder 
 www.naturstyrelsen.dk: Om jagttegn

Noter 

Jagtterminologi
Prøvebeviser
Marius

Marius er et drengenavn. Det er muligvis blevet så populært, som det er, fordi navnet hentyder til den romerske hærfører Gaius Marius.

I 2014 blev det også kendt som et girafnavn, da Zoologisk Have i København aflivede en giraf med stor medieomtale til følge.

Henvisninger 

Drengenavne
Genua (sejl)

Genua er en betegnelse for det forreste sejl på et moderne sejlskib. Det har normalt et areal, der er større end arealet af den trekant, der begrænses af mast, forstag og dæk.

Se også 
 Fok
 Forsejl
 Gennaker

Skibsterminologi
Geografisk informationssystem

Et Geografisk InformationsSystem (GIS) er et computerbaseret system, som bruges til at registrere, modellere, lagre, manipulere, analysere og præsentere geografisk refererede data (geodata). I generelle termer kan det forstås som et IT-værktøj, hvormed der kan fremstilles geografiske kort samt analyseres geografisk information.
GIS dækker over et bredt fagområde, og det kan referere til en lang række af; teknologier, processer og metoder. Det kan anvendes til mange opgaver indenfor ingeniørvidenskab, planlægning, styring, transport/logistik, forsikring, telekommunikation mm. Ofte integreres GIS med andre IT-systemer, således en organisation kan opnå en større synergieffekt.

GIS softwaren muliggør kombinationen af flere forskellige geografiske typer af data hvorved man relativt nemt kan danne sig et overblik over det pågældende område mht. forskellige ting som; højde, jordbundsforhold, bevoksning, bebyggelse mm. Når disse data kobles til et digitalt kort, vil det være muligt at afdække de geografiske sammenhænge i data. Dermed kan hidtil ukendte mønstre fremtræde klarere og fremme kommunikationen.

Et eksempel, hvor GIS letter arbejdet for både brugeren og organisationen er, når en borger ønsker at fremsøge en lokalplan på kommunens hjemmeside, som er gældende for netop borgerens ejendom. I denne situation vil borgeren uden GIS kunne søge i tabeller, hvor det er nødvendigt at kende navn og nummer på lokalplaner, modsat vha. GIS vil borgeren kunne fremsøge planen via borgerens adresse, hvilket givet vis vil være nemmere for borgeren, og dermed også kommunen (organisationen), der undgår at skulle yde personlig vejledning til borgere, der ikke kan finde den pågældende plan. Dermed kan mandskabstimerne anvendes anderledes.

Netværksanalyse 
En anden og udbredt anvendelse af GIS er til ruteplanlægning (som det f.eks. kendes fra bil-GPSer). Dette kan dog udnyttes endnu mere optimalt, til f.eks. at finde den optimale rute for en varevogn, der skal levere varer til adskillige kunder. 

En kommune kan f.eks. have en database over de elever der bor i kommunen, samt data om på hvilke veje der er cykelstier, kombineret med data om hvor lange de forskellige strækninger er. Så kan en netværksanalyse vha. GIS kunne fordele eleverne på kommunens skoler, således at flest muligt får en sikker vej til skole.

Se også 
 Geodata

Eksterne henvisninger 

 GIS på GEUS  
 GIS Dag i Danmark 
 GIS og Geografi 

Computerværktøjer til design, modellering og fabrikation
Geoinformatik
Informationssystem
Geologi
Statistik
Genova

Genova (latin: Genua) er en havneby i Norditalien, der har et indbyggertal på 583.601 (2017). Byen er hovedstad i regionen Ligurien og desuden Italiens største industrihavn.

Byen er hjemsted for fodboldklubberne Sampdoria og Genoa C.F.C., der er Italiens ældste aktive fodboldklub.

Historie 
Den 14. august 2018 omkring kl. 11:30 kollapsede et stykke på ca. 209 m af vejbroen Ponte Morandi.

Se også 
 Republikken Genova

Referencer

Eksterne henvisninger 

 Fotografier af Genova

 
Havnebyer i Italien
Byer i Liguria
Kunstflyvning

Kunstflyvning er opvisningsflyvning og udføres som regel i mindre flyvemaskiner. Der fremstilles særligt manøvredygtige fly specielt til flyopvisninger, men også fly til andre formål viser hvad de kan præstere til flyopvisninger, bl.a. veteranfly og militære fly.

Af elementer (manøvrer) i kunstflyvning ses ofte:
 Rulning: Flyet drejer rundt om sin egen længdeakse. En variant af dette er et hesitation roll, hvor piloten ganske kortvarigt stopper drejebevægelsen ved typisk fire punkter i drejningen.
 Tønderulning: Som rulning, dog omkring en akse der er forskudt i forhold til flyets længdeakse, så flyet synes at "køre på indersiden" af en usynlig tønde.
 Loop: Flyet foretager en cirkel hvor pilotens hoved peger direkte ind mod cirklens centrum (indvendigt loop) eller direkte væk fra centeret (udvendigt loop).
 Immelmann: Flyet udfører først et halvt indvendigt loop, og så en halv rulning. Denne manøvre er opkaldt efter et tysk "flyver-es" fra første verdenskrig ved navn Max Immelmann, om end han ikke med sikkerhed kan siges at have opfundet den.
 Hammerhoved-vending: Flyet stiger lodret til vejrs, indtil det næsten har tabt al sin fart. Med en hurtig bevægelse med sideroret får piloten maskinen til at vende så hurtigt rundt, at den ene vingespids synes at "sidde fast" i et usynligt omdrejningspunkt i luften. Flyet kommer ud af denne manøvre med næsen lodret nedad og genvinder hurtigt sin flyvefart, hvorefter piloten retter op til vandret flyvning.
 Tætte passager mellem 2 og flere fly
 Krappe drej
 Formationsflyvning
 Røgfaner, ofte i flere farver og evt. figurer.
 Flyvning på hovedet.
 Lodret stigning.
 Stall-turn: Piloten bringer flyet ud i et stall, så det tilsyneladende hvirvler ukontrolleret rundt. Men piloten kommer ud af stall'et netop som flyet peger i den retning han/hun har valgt, og fortsætter så sin færd ad den nye kurs.

Kendte opvisningsteams

Militære 
 England: Red Arrows
 USA: Thunderbirds (F-16), Blue Angels (F-18)
 Frankrig: Patrouille de France
 Italien: Frecce Tricolori
 Holland: Grasshoppers (Alouette)
 Sverige:Team 60
 Australien: Roulettes
 Canada: Snowbirds
 Rusland: Russian Knights
 Finland: Midnight Hawks

Se også 
 Red Bull Air Race

Eksterne henvisninger 

 http://www.farnborough.com Et af de største internationale flyudstillinger.
 http://www.danishairshow.dk Det Danske Flyvevåbens årlige Airshow.
 http://www.airshow.dk Danmarks største civile flyveopvisning.



Flyvemaskiner
Luftsport
Hudkræft

Hudkræft er en malign vækst på huden, som kan skyldes forskellige ting, f.eks. har det betydning hvor tit huden har været udsat for solskoldning.

Forskellige slags kræft i huden 
Der findes forskellige slags kræft i huden
 Kræft udgående fra hudens pigmentceller giver malignt melanom eller modermærkekræft.
 Kræft udgående fra epithelceller danner carcinomer.
Alle typer skyldes hovedsagelig for megen UV-stråling fra sol og solarium.

 Modermærkekræft skyldes overdreven soldyrkning og solskoldninger, især i barndom og ungdom. Mennesker med mange modermærker og lyse hudtyper har en særlig øget risiko for modermærkekræft.

 Basalcelle carcinom er den mest almindelige form for hudkræft. Det er samtidig den mindst alvorlige type, fordi den sjældent spreder sig. Den skal dog fjernes, når den opdages.

 Pladecelle carcinom er oftest ufarlig. Den kan dog udvikle sig til alvorlig sygdom. Ved denne slags hudkræft er der en meget tydelig sammenhæng med vedvarende udsættelse for UV-stråling fra sol og solarium.

Forstadier til hudkræft 
 Dermatose erhvervsbetinget eller strålebetinget
 Keratose
 Leukoplaki
 Xeroderma pigmentosum

Hudkræfttyper 
 Basalcelle carcinom
 Pladecelle carcinom
 Kaposis sarcom
 Mycosis fungoides
 Malignt melanom

Se også – godartede eller svulstlignende tilstande 

 Acanthosis nigricans
 Condyloma acuminatum
 Dermoid cyste
 Keloid
 Keratoacanthom
 Mesenchymale tumorer
 Pigmenteret papillom
 Verruca vulgaris
 Xanthom

Eksterne henvisninger 
 Kræftens Bekæmpelse
 Cancerregisteret  I Cancerregisteret registreres alle nydiagnosticerede tilfælde af cancer i Danmark
 Skru ned for Solen ml.12 og 15
 Netværk Modermærkekræft  Link til patientforeningen
 National Cancer Institute NCI er det amerikanske sundhedsministeriums kræftorganisation
 Sundhedsguiden.dk, Hudkræft
 Cancerbackup Cancerbackup er en af Europas ledende hjemmesider om kræft

Kræftsygdomme
Sproglyd

En sproglyd eller fon er en lyd i et sprog, altså et specifikt segment af udtale. De er ikke nødvendigvis kontrastive som fonemer, men kan i mere eller mindre grad svare til bogstaver.

De enkelte sproglyd er manifestationer af talens lydlige grundelementer. Det kan være i form af allofoner der realiserer fonemer. 
I rigsdansk kan der høres ca. 60 elementære sproglyde, der udtrykker de ca. 37 fonemer i det danske sprog. Lydskriften Dania er designet til at gengive forskellige sproglyde på tværs af danske dialekter.

Stød, tryk og længde regnes ikke for sproglyde, men er suprasegmentale elementer.

Sproglyd og relaterede udtryk 
Diftong
Frikativ, Klusil
Affrikat
Synkrese
Accent (tryk)
Stemt uvulær hæmmelyd
Stød (sproglyd)
Laryngal

Se også 
 Fonologi

Noter 

Fonetik
Skagerrak

Skagerrak er navnet på den del af Nordsøen, som ligger mellem Jylland, svenske Bohuslän og det sydlige Norge. Skagerrak har gennem Kattegat og sundene Øresund, Storebælt og Lillebælt forbindelse med Østersøen.

Skagerrak er afgrænset mod vest af linjen Hanstholm (Danmark) – Lindesnes (Norge) og mod syd af linjen Grenen (Danmark) – Paternosterskären (Sverige, nord for Marstrand).

Oprindelsen til navnet 
Forleddet er en dannelse til et naturnavn, som senere har givet navn til købstaden Skagen,  der betyder 'spids terrænformation'. Efterleddet er det hollandske ord rak, der betyder 'lige farvand'. Navnets betydning er således "Det lige farvand ved Skagen".

Se også 
Færgen Skagerak som forliste vest for Hirtshals, 7. september 1966.

Noter
Andreas Baader

Andreas Baader (født 6. maj 1943 i München, død 18. oktober 1977 i Stammheim-fængslet) var en tysk terrorist og leder af terrorgruppen Rote Armee Fraktion (også kendt som Baader-Meinhof gruppen). Baader var en af de få ledende tyske terrorister, der ikke havde en universitetsuddannelse.

Baader deltog sammen med sin kæreste Gudrun Ensslin i 1968 i et bombeangreb mod et stormagasin i Frankfurt. Begge blev pågrebet og fængslet, men i 1970 undslap Baader fra fængslet med hjælp fra Ulrike Meinhof.

I årene 1970-1972 deltog Baader i bankrøverier og bombeangreb mod industrianlæg og amerikanske militærbaser. Samtidig førte han (sammen med andre af gruppens medlemmer) et liv med dyre vaner, hurtige sportsvogne og weekendture til 5-stjernede hoteller i Paris. Som et resultat af denne livsstil blev Baader, Meinhof og andre RAF medlemmer i 1970 bortvist fra en Fedayeen-træningslejr i Jordan.

Baader, Jan-Carl Raspe og Holger Meins blev 1. juni 1972 opdaget af politiet i Frankfurt og efter en længere skudveksling blev alle tre arresteret. Baader blev efterfølgende dømt i én af de længste og dyreste retssager i Tysklands historie.

18. oktober 1977 skød Baader sig selv i sin celle i Stammheim-fængslet som kulmination på en operation, der blev kendt som tysk efterår. En konspirationsteori på den tyske venstrefløj vil vide, at der var tale om mord udført af staten.

I 2002 lavede instruktøren Christopher Roth filmen Baader om Andreas Baaders liv.

Eksterne henvisninger 
 Hjemmeside om Baader-Meinhof gruppe

Personer fra München
Terrorister
Personer der har begået selvmord
Stræde (farvand)

Et stræde er et smalt farvand mellem to landområder, der forbinder to større farvande. Ofte mellem et fastland og en ø eller mellem to øer. Et synonym er et sund, hvis egentlige betydning er "noget man kan svømme over".

Stræder 
 Bab el-Mandeb
 Bassstrædet
 Beringstrædet
 Bosporusstrædet
 Dardanellerne
 Gibraltarstrædet
 Hormuzstrædet
 Lombokstrædet
 Magellanstrædet
 Malaccastrædet
 Tacoma Narrows

Referencer
Stræde

Ordet stræde har flere betydninger:
Stræde (gade) – nogle gader bliver kaldt stræder
Stræde (farvand) – smalt farvand som forbinder to større farvande

Stræde kan også være et efternavn.
Stræde (gade)

Et stræde er en smal gade. Både stræder og gader har huse på begge sider og er altså et byfænomen. Hvis bebyggelsen ikke er tilstrækkelig til, at det kan kaldes et stræde eller en gade, er der tale om en vej eller andet.

Liste over gadenavne, som ender på -stræde 
I København:
 Magstræde
 Sankt Peders Stræde
 Steffen Brandts Stræde
 Peder Hvitfeldts Stræde
 Pistolstræde
 Store Kannikestræde (Hjem til flere gamle kollegier; Regensen, Elers og Borchs.)
I Aarhus:
 Hans Hartvig Seedorffs Stræde
 Ridderstræde
 Skt. Clemens Stræde
 Vitus Berings Stræde
 Kongensstræde

Etymologi 
Det danske ord stræde kommer fra latin strata (via) (jævn, brolagt vej). På italiensk er det blevet til strada. På de andre germanske sprog finder vi det indlånt; på oldfrisisk som strete, på hollandsk straat (gade), og med diminutivendelse: straatje (stræde), på engelsk street, på plattysk Stråt, og på højtysk, som er senere i lydudviklingen (t er blevet til s), er det: Straße.
De andre skandinaviske sprog har helt andre ord for stræde, svensk således gränd, men tidligere også sträta, sträte.

Eksterne henvisninger 

Vejtyper
Jan-Carl Raspe

Jan-Carl Raspe (24. juli 1944 i Seefeld in Tirol – 18. oktober 1977 i Stuttgart) var en tysk terrorist og venstreekstremist, medlem af Rote Arme Fraktion.

Raspe voksede op i Østtyskland, men opholdt sig i Vestberlin da Berlinmuren blev bygget i 1961, og han blev i Vestberlin hvor han boede hos sin onkel og tante. 

Raspe var med til at oprette kollektivet Kommune II i 1967 og blev en del af Rote Arme Fraktion i 1970. Raspe deltog i 1970 – 1972 i en række bombeangreb mod tyske industrianlæg og amerikanske militærbaser.

1. juli 1972 blev Raspe, Andreas Baader og Holger Meins opdaget af politiet i Frankfurt, hvor de tre blev arresteret efter en længere skudveksling. Raspe blev efter én af de længste og dyreste retssager i Tysklands historie 28. april 1977 idømt livsvarigt fængsel for bl.a. mord og dannelse af en terrorgruppe.

Raspe begik i lighed med Baader og Gudrun Ensslin selvmord i Stammheim-fængslet i Stuttgart 18. oktober 1977, ved afslutningen af en operation kendt som det tyske efterår. Ifølge en konspirationsteori på den tyske venstrefløj var der tale om mord begået af staten.

Eksterne adresser 
 Hjemmeside om Baader-Meinhof gruppen

Eksterne henvisninger 

Mordere fra Tyskland
Personer fra Berlin
Holger Meins

Holger Klaus Meins (født 26. oktober 1941 i Hamburg, død 9. november 1974) var en tysk terrorist og venstreekstremist, medlem af terrorgruppen Rote Armee Fraktion (RAF).

I starten af 1970'erne studerede Meins filmvidenskab og var aktiv på den tyske venstrefløj. Fra 1971 blev han aktiv i RAF og deltog i bl.a. røverier og bombeangreb mod amerikanske militærbaser. 

1. juli 1972 blev Meins, Andreas Baader og Jan-Carl Raspe opdaget af politiet i Frankfurt, hvor de tre blev arresteret efter en længere skudveksling. 

De indsatte RAF-medlemmer i Stammheim fængslet begyndte flere gange sultestrejker, og Meins døde af sult 9. november 1974 på trods af at han var blevet tvangsfodret af de tyske myndigheder. Ved sin død vejede den 
mere end 180 cm høje Meins mindre end 50 kg.

Eksterne henvisninger 

 Hjemmeside om Baader-Meinhof gruppen (på engelsk)

Personer fra Hamborg
Terrorister
Fuchsia

Fuchsia (Fuchsia) er en planteslægt, der har mange arter på den sydlige halvkugle. Her nævnes kun de, som ses jævnligt i Danmark:

 Hækfuksia (Fuchsia magellanica)
 Klasefuksia (Fuchsia triphylla) – med mange hybrider

 Havefuksia (Fuchsia x hybrida)

Litteratur 
 David Clark: Fuchsia. Håndbog og planteleksikon, 

Planteslægter
Natlys-familien
Hækfuksia

 
Hækfuksia (Fuchsia magellanica), også skrevet Hæk-Fuksia, er en lille, løvfældende busk med opret, tæt vækstform. grenene er først stift oprette, men senere bliver de let overhængende. Arten bestøves i hjemlandet af kolibrier. Her i landet klarer eneboer-bier det samme. Frugterne er spiselige og forhandles i Chile under navnet "chanchitos".

Beskrivelse 
Barken er først vinrød og glat, men senere bliver den brun og opsprækkende. Knopperne er kransstillede eller – sjældnere – modsatte. Bladene er ægformede med tandet rand. Oversiden er blank og mørkegrøn, mens undersiden er lysegrøn. Blomstringen sker over en lang periode fra slutningen af juli til midt i oktober. Blomsterne hænger enkeltvis ned fra bladhjørnerne på tynde, røde stilke. Blomsten har fire udstående, røde bægerblade og fire små, violette kronblade. Støvdragere og støvfang rager langt neden for blomsten. Frugterne er saftige bær, som modner her i landet efter et varmt efterår. I så fald spirer frøene villigt, men med planter af meget blandet kvalitet.

Rodnettet består af nogle få, højtliggende hovedrødder med mange, fint forgrenede siderødder. 

Højde x bredde og årlig tilvækst: 5 × 5 m (50 × 50 cm/år). Dette gælder i hjemlandet. Her bliver den 1,5 × 1,5 (25 × 25 cm/år), og den fryser de fleste år helt ned.

Hjemsted 
Denne art vokser på meget fugtige steder i Chile og Argentina: langs vandløb, ved vandfald og i fugtige skove helt ned til Ildlandet. 

Øen La Isla de los Estados, som ligger øst for Ildlandets hovedø (Isla Grande), har et forrevet, bjergrigt terræn. Klimaet er havpræget og køligt på alle årstider. Der er kraftig nedbør (over 2000 mm/år) og voldsomme storme fra østlige retninger. Her findes en oprindelig vegetation med stedsegrønne træarter som de dominerende. Underskoven og kysterne består af buske og urteagtige planter. Her vokser arten sammen med bl.a.: Alopecurus magellanicus (en art af rævehale), Apium australe (en art af selleri), Caltha appendiculata (en art af kabbeleje), Galium antarticum og Galium fuegianum (arter af snerre), Luzula alopecurus og Luzula antarctica (arter af frytle), Ribes magellanicum (en art af ribs), antarktisk sydbøg (også kaldet: ñire), Berberis empetrifolia, buksbomberberis, bølget bunke, Chiliotrichum diffusum, Drimys winteri, engelskgræs, Escallonia serrata, fjeldguldhavre, ildlandgunnera, ildlandtornnød, magellannellikerod, lenga, mangefliget anemone, myrtekrukke, rødfrugtet revling, stedsegrøn sydbøg og trefliget gummipude

Noter

Kilde 
Sten Porse: Plantebeskrivelser, DCJ 2003 (CD-Rom).

Buske
Røde blomster
Chiles flora
Karcinom

Carcinomer er fællesbetegnelsen for ondartede (maligne) kræftformer der stammer fra epitel.

Carcinomer har tendens til at sprede sig med lymfesystemet og først senere via blodet.

Se også 
 Sarkom
 Adenom
 Adenokarcinom

Kræft
Tumor
Grime

Grime har flere betydninger:

 Grime (hovedtøj) – hovedtøj til heste eller køer.
 Grime (plet) – en snavset plet, f.eks. i ansigtet.
 Grime (musik) – en musikgenre.
Obstetrik

Obstetrik er det medicinske speciale, der beskæftiger sig med graviditet og fødselshjælp.

Hvis man besidder dette speciale, besidder man også specialet gynækologi.

Eksterne henvisninger
Oftalmologi

Oftalmologi er det medicinske speciale, der beskæftiger sig med øjensygdomme.

Eksterne henvisninger
Immunologi

Immunologi er et speciale indenfor lægevidenskab, der beskæftiger sig med immunsystemet. Immunologien beskæftiger sig blandt andet med immunsystemets fysiologiske funktion hos både syge og raske, men også med hvordan immunresponset kan udnyttes til at forsvare mennesket mod sygdom samt til hvordan en overaktiv immunrespons kan dæmpes. Et ekstremt aktivt immunrespons er årsagen til flere autoimmune sygdomme som leddegigt og sklerose.

Videnskaben blev udviklet i 1800-tallet efter at den engelske læge Edward Jenner udviklede en vaccine mod kopper. Selv om immunologi således er en relativt ung videnskab, er det af de biomedicinske områder, der udvikler sig hurtigst. De senere årtier er der gjort mange vigtige opdagelser indenfor feltet, hvilket også afspejles i at et stort antal medicinske Nobelpriser er tildelt immunologer.
Sport med dyr

Sport med dyr er sport, der dyrkes i tæt samarbejde med dyr.

Eksempler på sportsgrene med dyr:
Agility
Brevduesport
Hundevæddeløb
Hundeslædeløb
Ridning
Dressur
Galopsport
Kamelvæddeløb
Military
Polo
Ridebanespringning
Ringridning
Travløb
Tyrefægtning
Agility

Agility er en spændende og fartfyldt hundesport, hvor hundene skal tage en række forhindringer korrekt og i den rette rækkefølge.

Den hund som kommer igennem banen med færrest fejl vinder. Er der flere hunde med samme antal fejl, placeres hundene efter bedste tid.

Der findes mange forskellige forhindringer:
 A'et (Feltforhindring)
 Balancebommen (Feltforhindring)
 Vippen (Feltforhindring) 
 Slalom
 Spring
 Hjul
 Tunnel
 Længdespring
 Stof-tunnel
 Bord 

Der er to klasser:
 Agilityklassen hvor alle forhindringer kan være med
 Springklassen hvor feltforhindringerne og bordet ikke er med

Der afholdes mange store og internationale stævner. Danmark er har også vundet VM i agility både for hold og individuelt mange gange. Agility er både for store og små hunde, da hundene inddeles i størrelser:
 små hunde – hunde med skulderhøjde under 35 cm
 mellem hunde – hunde med skulderhøjde mellem 35-42,99 cm
 store hunde – hunde med skulderhøjde på 43 cm eller derover

Agility konkurrencer afholdes således, at hundene inddeles i klasser, alt efter deres evner. Klasse 1 er den laveste klasse – klasse 3 den højeste. Under Dansk Kennel Klub kan hunde opnå championater/mester-titler (alt efter om hunden er stambogsført eller ej) ved at opnå 3 certifikater under mindst 2 forskellige dommere i Agility hhv spring klasse 3. Et certifikat opnås ved en fejlfri placeringer mellem de 5 bedste i klasse 3 – hvor den bedste ikke-champion opnår certifikatet.
Mausoleet i Halikarnassos

Mausoleet i Halikarnassos var et gravmonument i Halikarnassos, der blev opført 356 f.Kr.-353 f.Kr. Det blev bygget af satrappen Mausolos af Karien som gravmæle til ham selv og hans hustru Artemisia 2. af Karien. Ordet "mausoleum" er en afledning af "Mausolos". Mausoleet i Halikarnassos var et af verdens syv underværker.

Gravmælet 
Komplekset, der var bygget i jonisk stil (Mausolos' rige lå i Jonien), var sin tids største gravmonument og omtales af Plinius den Ældre. Arkitekterne hed Pytheos og Satyros, og den skulpturelle udsmykning var lavet af mestre som Skopas, Leoarches, Bryaxis og Timotheos, der på hver sin side af bygningen skulle udføre den plastiske udsmykning. Den bestod dels af store dyrefigurer og kolossalstatuer af krigere i græsk og persisk dragt, dels af fire relieffriser, hvoraf den ene viste en amazonekamp. Mausoleet overlevede i adskillige århundreder, men en række jordskælv omkring år 1400 ødelagde det, hvorefter johannitterne i 1402 og 1522 benyttede materialerne til en befæstning i nærheden, Bodrum Borg, rejst til værn mod Tamerlan og tyrkerne. De sørgelige rester blev herefter dækket med jord. I 1846 blev en del på stedet fundne sager sendt til British Museum. I 1852 blev ruinen udgravet af den engelske arkæolog Charles Thomas Newton, som havde lokaliseret den ved hjælp af Plinius' beskrivelser. Det samlede udbytte kom til London. Den plastiske udsmykning er for størstedelen ødelagt. Bevarede er dog Artemisias og Mausolos’ statuer. Navnlig den sidste, der har måttet samles af mange brudstykker, er et særdeles godt og karakterfuldt arbejde. Endvidere er bevaret adskillige stykker af friserne, hvilke man har søgt — og ikke uden en vis sandsynlighed — at henføre til bestemte af de nævnte kunstnere.

Mausoleet blev endnu grundigere undersøgt i 1966-1977, da professor Kristian Jeppesen fra Aarhus Universitet lavede en tilbundsgående undersøgelse, der mundede ud i et seksbindsværk om kong Mausolos' gravmæle.

I dag er der ikke meget tilbage af mausoleet, men nogle af de overlevende figurer kan ses på British Museum.

Størrelse 
 Samlet højde: næsten 50 meter
 Længde: 38 meter
 Bredde: 32 meter

Noter

Litteratur 
Jean-Pierre Thiollet, Bodream, Anagramme Ed., 2010,

Eksterne links 
Læs mere om mausoleet i Halikarnassos 

Om udgravningerne

Antikken
Monumenter
Verdens syv underværker
Bygninger, konstruktioner og anlæg i Grækenland
Støvring Kommune

Støvring Kommune i Nordjyllands Amt blev dannet ved kommunalreformen i 1970. Ved strukturreformen i 2007 indgik den i Rebild Kommune sammen med Skørping Kommune og Nørager Kommune.

Tidligere kommuner 
Støvring Kommune blev dannet ved sammenlægning af 5 sognekommuner:

Hertil kom et lille areal fra Skivum Sogn i Aars Kommune. Derimod afgav Øster Hornum Sogn et areal til Aalborg Kommune.

Sogne 
Støvring Kommune bestod af følgende sogne, alle fra Hornum Herred:
 Buderup Sogn
 Gravlev Sogn
 Suldrup Sogn
 Sønderup Sogn
 Veggerby Sogn
 Aarestrup Sogn
 Øster Hornum Sogn

Borgmestre

Noter 

Kommuner i Danmark (1970-2006)
Rebild Kommune
Kommune
Cisara

Cisara, Cisa, Zisa, Cysa eller Ciris er den vendiske gudinde for frugtbarhed. Hendes navn stammer formodentligt fra den romerske gudinde Ceres.

Den tidligste omtale af en gudinde med navngivet Zisa eller Cisa er i en 11. århundrede manuskript, nu i Wien, med titlen Excerptum ex Gallia Historia. Ifølge Excerptum, var byen Augsburg tidligere benævnt Cisaris efter denne gudinde, som reddede byen fra en Romersk invasion den 28. september. På denne dag blev hendes fest fejret, og hendes navn er bevaret som navnet på en bakke; Cisunberc.  Et stednavn Cisenberg er bekræftet omkring Augsburg i et charter fra omkring 1300. Den historiske begivenhed der er beskrevet (det Romerske angreb) er alment afvist at have nogen historisk værdi.

Se også  
 Isis
 Isiskulten

Referencer 

Vendisk mytologi
Frugtbarhedsgudinder
Semargl

Semargl er i vendisk mytologi en hundegrif med ørnebagkrop og hundehoved. Semarglen menes at have sin oprindelse i den persiske simurgh.

Vendisk mytologi
Overnaturlige væsner
Wodni Mush

I vendisk mytologi er Wodni Mush en kvinde, der ses vaske sit tøj i floden. Hun er kendt for at drukne mennesker, som vandrer alene ved flodbredden. 

Wodni Mush svarer til nøkken i skandinavisk folklore.

Vendisk mytologi
Murava

Murava (også kendt som Morena, Marzanna eller Mora) er i vendisk mytologi gudinde for hekseri, vinter og død.

Se også
Vinter (nordisk mytologi)

Vendisk mytologi
Jordbrugsgudinder
Søllerød Kommune

Søllerød Kommune var indtil 2007 en kommune der omfattede følgende byer eller byområder:
 Holte
 Øverød
 Gl. Holte
 Søllerød
 Nærum
 Trørød
 Vedbæk
 Skodsborg
samt den nordligste del af
 Raadvad

Kommunens rådhus var fra 1942 og frem beliggende ved foden af Geels Bakke i Holte og er tegnet af Arne Jacobsen.

Som del af Strukturreformen blev Søllerød Kommune sammenlagt med Birkerød Kommune til Rudersdal Kommune.

Søllerød kommune var tidligere Danmarks rigeste kommune før sammenlægningen med Birkerød. Undersøgelser viser desuden, at beboere i Søllerød har den højeste gennemsnitslevealder i landet.

Politik

Borgmestre

Kilder 
 Statistikbanken

Referencer 

Kommuner i Danmark (1970-2006)
Rudersdal Kommune
Kommuner med Gentofte-status
Jarovit

Jarovit (Gerovit eller Dzarovit) er polsk og vendisk krigsgud. Hans navn betyder "skjoldets herre", thi Jarovits hellige guldskjold blev gemt i Jarovits tempel i Wolgast og først taget frem, når det skulle bæres i krig.

Vendisk mytologi
Holte Havn

Holte Havn er en cafe og spisested med is salg samt bådudlejning (8 Robåde) som er åbent i sommer halvåret beliggende direkte på søkanten til Vejlesø. - Der er i Holte Havn en lille anløbsplads for mindre sejlskibe, et slæbested og Baadfarten har fast rutefart til havnen.

I 1896 slår Henrik Jacob Thorup, efter et rigt sømandsliv i Skagen, sig ned i Holte og starter bådudlejning i Vejlesø, som haves frem til 1916 hvor Thorups efterfølger, H. Petersen, overtager bådudlejningen. Om begrebet ”Bådepetter” stammer fra Petersens tid er nærliggende.

I de byhistoriske udgivelser fra Historisk-topografisk Selskab for Søllerød Kommune, er der ingen beretninger om Petersens virke, man må slutte, at han har haft bådudlejningen frem til 1956, hvor Hans Ahlstrand overtager bådudlejningen. Hans kommer fra det nedlagte Holte Bådebyggeri, som indtil 1954 lå ca. 100 meter syd for bådudlejningen. Hans og hans kone Nille blev nærmest en institution i Holte og vellidt af alle. Der blev opført et lille ishus og senere den nordligste del af den nuværende lange bygning. Familien Ahlstrand boede nærmest uafbrudt hele sæsonen på stedet.

Georg Christiansen med familie (hans hustru ”Kisser”, sønnen Jørgen-Bo med sin kone Charlotte) overtog stedet i 1980. Det var Georg, der fandt på navnet Holte Havn. Dette navn har bidt sig fast i vide kredse – og fremmer et lille venligt smil: ”En havn i Holte?.

Familien Christiansen var meget vellidt blandt de faste gæster, derfor var det et tab, da Georg døde i 1993 og to år senere døde sønnen Jørgen-Bo. Dette resulterede i at enkerne ikke kunne overskue tabet og valgte at afhænde stedet, til trods for at de havde oparbejdet en lille sund forretning.

I 1995 overtog Gunnar Brocelius forretningen. Herefter skete der mange ting. Søllerød Kommune havde planlagt at nedrive det saneringsmodne Dronninggård Mejeri, der lå på den store grund nord for Holte Havn. Det nedslidte offentlige toilet der lå lige ved siden af mejeribygningerne blev revet ned og en ny tilbygning med bagbutik og nye toiletter blev opført, ligesom hele området fik en make-over, til det der i dag hedder Holte Havn Park. Efterfølgende ønskede Gunnar at opføre et anneks, Kaldet Båduset i dag, således at gæsterne også kunne gå i tørvejr om nødvendigt.

Ved årsskiftet 2016 overtog Nathaline Beck Holte Havn, Nathaline har som tidligere ejer af en spiserestaurant i København, udvidede menu og vinkortet væsentligt, samtidigt kunne der afholdes selskaber i Bådhuset.

Eksterne henvisninger 

Havne i Danmark
Havn
Holte Midtpunkt

Holte Midtpunkt er en bygning i Holte nord for København, der rummer et indkøbscenter, en Kvickly  og Holte Bibliotek, der er en del af Rudersdal Bibliotekerne samt kontorer.

Bygningen blev opført i 1940-42. Opførelsen af Holte Midtpunkt var genstand for en langvarig juridisk konflikt mellem kommunen og beboere i bagvedliggende ejerlejligheder, idet der efter projekteringsfasen var tilføjet en ekstra etage til indkøbscentret, uden at dette var nævnt i planprocessen.

Midtpunktet er siden moderniseringen i midten af 90'erne en særdeles karakteristisk bygning langs Kongevejen, idet den er beklædt med irgrønt kobber.

Referencer

Eksterne henvisninger 
 Holte Midtpunkts hjemmeside

Midtpunkt
Indkøbscentre i København og omegn
Birzuli

Birzuli er i vendisk mytologi sandsynligvis en husgud. I givet fald svarer den til den danske nisse.

Vendisk mytologi
Pscipolnitsa

Pscipolnitsa er en vendisk gudinde, der også er kendt som Middagsfruen. På de varmeste sommerdage giver hun markarbejderne hedeslag. Hun er afbildet som en gammel kælling med sakse i hænderne. Når hun ikke er på marken, flyder hun med vinden.

Vendisk mytologi
Sommerblomst

Sommerblomster kan være et-årige planter, som man sår på en eng eller i et bed med henblik på at få en broget skare af blomster uden smålig skelen til ukrudt, farveopdeling, blomstring mv.

Der kan være tale om arter som valmue og kornblomst.

Blomster
Boze Sedleshko

Boze Sedleshko er i vendisk mytologi den klagende og er afbildet som et lille, nøgent barn.

Vendisk mytologi
Bardevit

Bardevit (den hvide sanger) er frihedens, handelens og de fems sansers gud i vendisk mytologi. Han havde fem hoveder og blev tilbedt i Wolgast.

Vendisk mytologi
Robåd

En robåd er et ældgammelt transportmiddel, hvor drivkraften er en åre, der bevæges af et menneske, der sidder modsat sejlretningen. 

Man sejler altså baglæns og skal kigge sig over skulderen for ikke at komme i uføre.

Der er mange forskellige typer robåde, på billedet ses en meget almindelig type beregnet til 1-4 personer.

Roeren sidder midskibs og bemander årerne – eller åren, idet man godt kan være to på samme planke.

I kaproning med scullere kan man være op til 8 i en robåd evt. med styrmand – som sidder vendt med sejlretningen.

I færøsk kaproning, kan der være fra 6 til 10 roere, som sidder sammen parvis og altid med en styrmand, som sidder vendt med sejlretningen.

I de gamle vikingeskibe kunne der være op til 40 roere.

Det 23 meter lange egetræsskib – almindeligt kaldet Nydambåden, fra år 320 e. Kr. er det ældste kendte rofartøj i Nordeuropa. Fundet 1862 i Nydam Mose.

Se også 
 Færing
 Jolle

Skibstyper
Menneskedrevne søfartøjer